**Palma Károly Ferenc**

*Szoblahói* **Palma Károly Ferenc** ([Rózsahegy](https://hu.wikipedia.org/wiki/R%C3%B3zsahegy), [1735](https://hu.wikipedia.org/wiki/1735). [augusztus 18.](https://hu.wikipedia.org/wiki/Augusztus_18.) – [Pest](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)), [1787](https://hu.wikipedia.org/wiki/1787). [február 10.](https://hu.wikipedia.org/wiki/Febru%C3%A1r_10.)) történetíró, nagyprépost, kalocsai kanonok és címzetes püspök.

Élete

Nemes szülők gyermeke. 1750. október 18-án lépett a jezsuita rendbe, s miután a bölcseletet [Kassán](https://hu.wikipedia.org/wiki/Kassa), a teologiát [Bécsben](https://hu.wikipedia.org/wiki/B%C3%A9cs) elvégezte és a szerzetesi fogadalmakat letette, tíz évig a [nagyszombati](https://hu.wikipedia.org/wiki/Nagyszombat_(telep%C3%BCl%C3%A9s)) királyi nevelőben és 1771-től a bécsi [Theresianumban](https://hu.wikipedia.org/wiki/Theresianum_(B%C3%A9cs)" \o "Theresianum (Bécs)) oktatta a nemes ifjúságot. A szerzetesrend felszámolása (1773) után [Mária Terézia](https://hu.wikipedia.org/wiki/M%C3%A1ria_Ter%C3%A9zia_magyar_kir%C3%A1lyn%C5%91) királynő a leányának, [Krisztina főhercegnőnek](https://hu.wikipedia.org/wiki/Habsburg%E2%80%93Lotaringiai_M%C3%A1ria_Krisztina_f%C5%91hercegn%C5%91) udvari káplánjává nevezte ki, s ezután egész idejét a már régóta kedvelt hazai történelem kutatására és megírására fordította. Önálló munkássága során heraldikai emlékek gyűjtésével foglalkozott. Értékelésében a katolikus Habsburg-barát szempontokat érvényesítette. 1776. március 8-án kalocsai kanonok, április 6-án tiszai főesperes, december 21-én bácsi kisprépost, 1779-ben nagyprépost, 1780. október 1-jén őrkanonok, október 20-án kalocsai segédpüspök, kolofoni címzetes püspök, 1781. április 27-én nagyprépost, 1784. július 20-án címzetes püspök és érseki helyettes lett.

Forrás

https://hu.wikipedia.org/wiki/Palma\_Károly\_Ferenc